Document ID: 32009D0304

KOMMISSIONENS AFGØRELSE
af 30. marts 2009
om udnævnelse af 12 medlemmer af Det Europæiske Rådgivende Statistiske Udvalg
(EØS-relevant tekst)
(2009/304/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets afgørelse nr. 234/2008/EF af 11. marts 2008 om nedsættelse af et europæisk rådgivende statistisk udvalg og om ophævelse af Rådets afgørelse 91/116/EØF (1), særlig artikel 4, stk. 1, litra a),
efter høring af Rådet,
efter høring af Europa-Parlamentet, og
ud fra følgende betragtninger:
(1)
Det Europæiske Rådgivende Statistiske Udvalg består af 24 medlemmer.
(2)
I henhold til artikel 4, stk. 1, i afgørelse nr. 234/2008/EF udnævnes 12 af medlemmerne af Kommissionen efter høring af Europa-Parlamentet og Rådet.
(3)
Medlemsstaterne har tilstillet Kommissionen en liste med kandidater, som har anerkendte kvalifikationer inden for statistik.
(4)
Kommissionen tilstræber, at der ved udnævnelsen af de 12 medlemmer sikres en ligelig repræsentation af brugere, respondenter og andre aktører inden for fællesskabsstatistikker (herunder også videnskabelige kredse, arbejdsmarkedets parter og civilsamfundet) -
TRUFFET FØLGENDE AFGØRELSE:
Artikel 1
De i bilaget nævnte personer udnævnes hermed til medlemmer af Det Europæiske Rådgivende Statistiske Udvalg for en periode på fem år.
Artikel 2
Denne afgørelse træder i kraft på dagen for vedtagelsen.
Udfærdiget i Bruxelles, den 30. marts 2009.

Labels: 10
15
19